b'\n_START_ARTICLE_\nUrinoterapija\n_START_PARAGRAPH_\nUrinoterapija je zdravilska metoda zdravljenja z urinom, ki je \xc5\xbee dolgo \xc4\x8dasa prisotno v naravnem zdravilstvu vseh celin. V indijskem tradicionalnem zdravilstvu, ajurvedi naj bi se ta na\xc4\x8din zdravljenja uporabljal \xc5\xbee vsaj pet tiso\xc4\x8d let in se imenuje amaroli. Ledvice v vzhodni medicini simboli\xc4\x8dno predstavljajo izvor osnovne \xc5\xbeivljenjske energije. Urinu pripisujejo lastnosti \xc4\x8diste prane oziroma \xc5\xbeivljenjske mo\xc4\x8di.\n_START_SECTION_\nBistvo\n_START_PARAGRAPH_\nUrinoterapija uporablja urin, kot pomo\xc4\x8d pri samozdravljenju, vzdr\xc5\xbeevanju zdravja in krepitvi \xc4\x8dlove\xc5\xa1ke vitalnosti. V dosedanji uporabi se je urin pokazal kot dobra pomo\xc4\x8d pri celjenju manj\xc5\xa1ih ran in opeklin, te\xc5\xbeavah z dlesnimi. Urin naj bi okrepil delovanje ledvic, pomagal pri prehladu, vro\xc4\x8dini, astmi, ko\xc5\xbenih boleznih, o\xc4\x8desnih in u\xc5\xa1esnih te\xc5\xbeavah, glavobolu in pri zaprtju. Se\xc4\x8dnina naj bi delovala protibakterijsko in protiglivi\xc4\x8dno. Urin rakavih bolnikov vsebuje antigene dolo\xc4\x8denega tumorja. Zato bi morda lahko zau\xc5\xbeit urin spodbujal nastajanje utreznih protiteles. Vendar zaenkrat ni znanstvenega dokaza o u\xc4\x8dinkovitosti urina pri zdravljenju raka.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nS pri\xc4\x8detkom terapije ima urinoterapija lahko tudi trenutne kratkotrajne ne\xc5\xbeelene u\xc4\x8dinke, kot so: vnetja, povi\xc5\xa1ana telesna temperatura, izpu\xc5\xa1\xc4\x8daji, bruhanje, ka\xc5\xa1elj. To obdobje je predvsem proces izlo\xc4\x8danja nakopi\xc4\x8denih \xc5\xa1kodljivih produktov presnove. Pomembno je tudi da med terapijo ne u\xc5\xbeivamo drugih zdravil, saj bi se ta lahko kopi\xc4\x8dila v telesu.'